Nemzetközi Kémiai Diákolimpia, 2004
Levelező előkészítő és válogató tanfolyam, első forduló

A programban részt vehet bárki, akit a kémia a középiskolás anyagon túlmenően is érdekel, és szeretne is tenni valamit tudásának fejlesztése érdekében. Aki szeretne a magyar olimpiai csapatba kerülni, annak ez ajánlott is. 

A részvételnek mindössze az a feltétele, hogy próbáld meg megoldani a feladatokat, és a megoldásokat küldd be a megadott címre. Ha nem sikerült minden feladatot megoldani, akkor is jelentkezhetsz avval, amire jutottál. A megoldásokkal együtt kérjük, feltétlenül juttasd el hozzánk legfontosabb adataidat: neved, levelezési címed, esetleges email címed, iskolád nevét, címét, azt, hogy melyik osztályba jársz, valamint kémiatanárod nevét! Kérjük, hogy minden feladatot külön lapra írjatok, és a lapokon szerepeljen a nevetek is!

		Olimpiai előkészítő
		ELTE Általános és Szervetlen Kémiai Tanszék
		1518 Budapest 112, Pf. 32.
Azokkal, akik a megoldásokat 2004. január 3-ig postára adják nekünk, a továbbiakban rendszeres levelező kapcsolatban állunk majd. A legjobb beküldőket az Országos Kémiai Tanulmányi Versenyen elért helyezésüktől függetlenül meghívjuk, hogy vegyenek részt az olimpiai felkészítő tábor április első fordulójában. Innen jó teljesítménnyel a második fordulóba, onnan pedig akár az Németországba utazó olimpiai csapatba is be lehet jutni! Akinek ez az idén nem sikerül és még csak 10-11. osztályos, mindenképpen sok ismeretet és tapasztalatot szerez a következő olimpiák válogatóira.

Szükség esetén az olimpia@chem.elte.hu elektronikus postacímen is el lehet bennünket érni, de a megoldásokat mindenképpen hagyományos levélben várjuk.

Meg kell említeni, hogy bár a levelező programban mindenki részt vehet, az olimpiai edzőtáborba csak azokat hívhatjuk be, akik az utolsó tanévben egy magyarországi, nem kémiára szakosodott középiskola tanulói, és nem töltik be 20. életévüket.

Budapest, 2003. december 12.
					A program közreműködői

Az év tervezett programja:	Új feladatok postázása	Beküldési határidők:
1. levél			dec. 12.			jan. 3.
2. levél			jan. 19.			feb. 9.
3. levél			febr. 23.			márc. 11.
4. levél			márc. 25.			ápr. 12.
Végeredmény és OKTV döntő	ápr. 17.

Előkészítők:
I. forduló:	május 20-28 (kb. 25 fő részére)
II. forduló:	június 24.- július 2. (kb 10 fő)
Olimpia:		július 18-27 (Kiel, Németország)